گوادر : صوبائی سیکرٹیری پبلک ہیلتھ انجینئرنگ صالح بلوچ پارینے کہ مچ آ ضلع ٹی اُلس ءِ کننگ نا ساف ءُ دیر انا فراوانی کن ہرممکن گام گیج کننگے۔ اُلس ءِ ساف ءُ دیر انا فراوانی محکمہ پبلک ہیلتھ انجینئرنگ نا زمواری ءِ۔ دا خیال آتا درشانی ءِ او چیف سیکرٹری بلوچستان عبدالعزیز عقیلی نا پارت ہنگامی بنداو آ دورہ گوادر نا وخت آ جتا جتا برجا انگا دیر انا ڈٹ آتا جاچ ءِ ہلنگ نا وخت آ ہیت وگپ کرسا کرے۔ او وخت آ ایکیسن پبلک ہیلتھ انجینئرنگ شکیل احمد بلوچ و سب ڈویژن افسر پبلک ہیلتھ انجینئرنگ انجینئر شیزار امیر سیکریٹری پبلک ہیلتھ انجینئرنگ ءِ گوادر شار اتون اوار پسنی اورماڑہ، گنز و جیوانی، پشکان اٹ ابنوشی نا ڈٹ آتا بابت جوان بریفنگ تس۔ و دا وخت اسکان نا کاریم تا بابت اوفتے معلومدار کرسا پارینے کہ محکمہ پبلک ہیلتھ انجینئرنگ گوادر نا اُلس ءِ کننگ نا ساف ءُ دیر انا فراوانی و خدمت نا خواہندار ءِ۔
(خ ن)
